《和此阳先生感兴诗二十首》
宋代·刘黻

东都党锢祸，机阱深九渊。
标榜起俊厨，接踵沈黄泉。
西园久握爵，龙门昧几先。
忠魂招不返，炎祚孰以绵。
谅矣文君痴，犹觊冷烬然。
吁嗟万钧压，一线那能牵。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。